ЦЕНТРАЛНА БАНКА

БОСНЕ И ХЕРЦЕГОВИНЕ

Број: УВ-122-01-1-38/17 ЉЈ

Сарајево, 29. март 2017. године

На основу члана 2. става 3. тачке х, члана 7. тачке е, члана 39. и члана 42. Закона о Централној банци Босне и Херцеговине („Службени гласник БиХ“ број: 1/97, 29/02, 13/03, 14/03, 09/05, 76/06 и 32/07), у складу с Политиком израде новчаница и кованог новца конвертибилне марке, ПОВ. 100-УВ број: 107/12 од 1. новембра 2012. године, ПОВ. УВ-122-01-1-21/15 РЈ од 31. марта 2015. године, УВ-122-01-1123/15 СД од 23. новембра 2015. године и УВ-122-01-1-43/16 СД од 23. јуна 2016. године и Одлуком о плану издавања кованог новца конвертибилне марке апоена 5, 10, 20 и 50 фенинга и 1 конвертибилне марке, УВ-122-01-1-37/17 ЉЈ од 29. марта 2017. године, Управни одбор Централне банке Босне и Херцеговине на 6. сједници од 29. марта 2017. године, доноси

ОДЛУКУ

о пуштању у оптицај кованог новца конвертибилне марке

апоена од 5, 10, 20 и 50 фенинга и 1 конвертибилне марке

Члан 1.

Централна банка Босне и Херцеговине је издала ковани новац конвертибилне марке (у даљем тексту: ковани новац КМ) у апоенима од 5, 10, 20 и 50 фенинга и 1 конвертибилне марке, издања 2017. године, у складу с Одлуком Централне банке Босне и Херцеговине, УВ-122-01-1-32/16 СМ од 30. маја 2016. године.

Члан 2.

# Ковани новац КМ из члана 1. ове одлуке има основна обиљежја и дизајн у свему утврђена одлукама, како слиједи:

# а) Одлука о издавању, основним обиљежјима и пуштању у оптицај кованог новца од 10, 20 и 50 фенинга (»Службени гласник БиХ«, 24/98 и 25/98),

б) Одлука о издавању, основним обиљежјима и пуштању у оптицај кованог новца од 1 и 2 конвертибилне марке (»Службени гласник БиХ«, 20/00),

ц) Одлука о издавању, основним обиљежјима и пуштању у оптицај кованог новца у апоенима од 5 конвертибилних марака и 5 фенинга (»Службени гласник БиХ«, 92/05).

Члан 3.

Ковани новац КМ из претходног члана ове одлуке кован је с годином издања “2017”.

Члан 4.

Ковани новац КМ из ове одлуке, по Закону о Централној банци Босне и Херцеговине, све јавне и приватне институције и установе, правна и физичка лица обавезна су прихватити у њиховој номиналној вриједности као законско средство плаћања, када им се понуде у готовинским трансакцијама, односно у поравнању и плаћању било којих обавеза према њима, на цијелој територији Босне и Херцеговине.

Члан 5.

Ступањем на снагу ове одлуке Централна банка Босне и Херцеговине ће, преко Централног уреда, главних јединица и филијала, ковани новац КМ из ове одлуке пуштати у оптицај сукцесивно, у складу с инвентуром залиха кованог новца КМ и планом издавања кованог новца КМ у оптицају.

Члан 6.

Ова одлука ступа на снагу даном објављивања у “Службеном гласнику БиХ”, а објавиће се и у “Службеним новинама Федерације БиХ”, “Службеном гласнику Републике Српске” и “Службеном гласнику Брчко дистрикта БиХ”.

 Предсједавајући

 Управног одбора Централне банке

 Босне и Херцеговине

 ГУВЕРНЕР

 др Сенад Софтић

#